钦定古今图书集成/历象汇编/庶征典/第112卷 > 《请救济江淮饥民》〈节〉宋·包拯
## 钦定古今图书集成/历象汇编/庶征典/第112卷 > 《请救济江淮饥民》〈节〉宋·包拯

臣闻“天以五星为府，人以九谷为命。五星紊于上，则
灾异起于下；九谷绝于野，则盗贼兴于外。天之于人，
上下相应，故天变于其上，则人乱于其下，是天人相
与之际，甚可畏也。若变异上著，则恐惧修省以谢于
下；年谷不登，则赈贷予赉而恤其困。”盖不使天有大
变而民有饥色，则君获富寿，国享安宁矣。